ПРАВИЛА ЗА ПРЕМЕСТВАНЕ НА УЧЕНИК В ДРУГО УЧИЛИЩЕ


I.Общи положения

1. Настоящите правила се прилагат за ученици от 1 до 7 клас при преместването им в друго училище.

2. Ученик се премества в друго училище при наличие на свободни места в съответния клас на приемащото училище.

3. За свободни се считат местата по утвърдения училищен план-прием, които включват:
· незаетите места;
· освободените през учебната година места.

4. Преместването на ученика в друго училище не води до промяна във формата му на обучение.

5. Учениците могат да се преместват както следва:
· От 1 до 4 клас вкл. – през цялата учебна година;
· От 5 до 7 клас вкл. – не по-късно от 30 учебни дни преди края на всеки учебен срок.


II.Изисквания

1. Родителят, желаещ да премести сина си/дъщеря си в друго училище предоставя служебна бележка от приемащото училище, подписана от директора и подпечатана с печата на училището, че ученикът/ученичката могат да бъдат записани в съответния клас на училището.

2. Служебната бележка от приемащото училище се завежда във входящия дневник.

3. След завеждане на бележката, родителят попълва заявление, с което заявява желание за преместване на сина си/дъщеря си в друго училище. Заявлението също се входира във входящия дневник.

4. Класният ръководител изготвя характеристика на ученика, която се предава в деловодството на училището, заедно с копие на училищния учебен план за съответния клас по който се обучава ученикът/ученичката.

5. В срок от 2 /два/ работни дни от дата на подаденото от родителя заявление, в деловодството на училището се изготвя удостоверение за преместване на ученика, което се представя на директора за подпис и печат.

6. Удостоверението за преместване се извежда с изходящ номер в изходящия дневник и копие от него се класира в класьора към дневника.

7. Комплектът от документи:
· Удостоверение за преместване,
· Характеристика на ученика,
· Копие на училищния учебен план за съответния клас
се предават на родителя най-късно в срок до 3/три/ работни дни от датата на подаденото от него заявление за преместване на ученик.

8. Преместването на ученика се отразява в Книгата за подлежащи на задължително училищно обучение като се описват номера и датата на удостоверението за преместване срещу името на ученика.

9. [bookmark: _GoBack]В срок до 3/три/ работни дни номерът и датата на удостоверението за преместване на ученик се описват в съответната графа в дневника на класа.
